馬術

馬術，有時又叫騎術，係一種運動，涉及騎馬同埋控制住隻馬嘅各種技術。

喺歷史上，馬同人類有住非常親密嘅關係，係人類嘅運輸同交通工具。當中，馬匹喺歐洲有貴族嘅象徵，騎馬對歐洲人嚟講，唔單止係一種藝術：最高極致、結合咗騎師同馬匹之間嘅調校，重係一門學問。

1900年奧林匹克運動會，馬術正式加入奧運項目大家庭，係奧運會項目中，唯一一項個人賽事可以混合性別嘅項目。